Dargaičių tvenkinys (Tauragė)
55°14′20″ š. pl. 22°29′8″ r. ilg.﻿ / ﻿55.23889°š. pl. 22.48556°r. ilg.﻿ / 55.23889; 22.48556 Dargaičių tvenkinys – tvenkinys Lietuvoje, Tauragės rajone, 12 km į rytus nuo Tauragės, Gaurės miestelio pietrytiniame pakraštyje. Sudarytas užtvenkus Įkojo upę (Šešuvies intakas) 0,8 km nuo jos žiočių. Tvenkinio ilgis iš pietų į šiaurę – 1,73 km, plotis – iki 0,15 km. Altitudė 25 m. Kranto linija labai vingiuota. Krantai aukštoki, pietinės tvenkinio dalies - aukšti. Pietinę tvenkinio dalį supa Gaurės miškas, stūkso Kiukiškių piliakalnis, kitose pakrantėse plyti dirbami laukai ir pievos. Rytinėje pakrantėje įsikūręs Dargaičių kaimas. Vakarinėje pakrantėje įkurtos Gaurės miestelio kapinės. Tvenkinio užtvanka eina kelias Nr.4518 (Gauraičiai – Gaurė). Tvenkinys įrengtas 1976 m.